**Zápisnica**

**z 1. zasadnutia Rady školy**

konaného dňa 7.10.2021

prítomní: 9 podľa prezenčnej listiny

neprítomní: 2

Prizvaný hosť: PaedDr. Krzysztof Siwiec

Program: 1. Otvorenie + určenie zapisovateľa

 2. Schválenie programu zasadnutí na šk. rok 2021/2022

 3. Schválenie štatútu RŠ

 4. Správa o výchovno-vzdelávacích výsledkoch za šk. rok 2020/2021

 5. Plán práce na šk. rok

 6. Oboznámenie s rozmiestnením vychádzajúcich žiakov v min.šk.roku

 7. Školský vzdelávací program – aktualizácia

 8. Rôzne

 9. Uznesenie – schválenie uznesenia

 10. Záver

1. ***Otvorenie***

Na začiatku zasadnutia privítala predsedníčka RŠ prítomných. Za zapisovateľa bola určená p. Ľubica Kadičová.

1. ***Schválenie programu zasadnutí na šk. rok 2021/2022***

RŠ bola oboznámená s programom zasadnutí, ktorý členovia jednohlasne schválili.

Prítomní: 9

Za: 9

1. ***Schválenie štatútu RŠ***

Predsedníčka RŠ vyzvala členov RŠ na pripomienkovanie nového štatútu, ktorý dostali mailom na preštudovanie. Žiadny z členov nemal námietky, preto sa pristúpilo k hlasovaniu.

Prítomní: 9

Za: 9

1. ***Správa o výchovno-vzdelávacích výsledkoch za šk. rok 2020/2021***

Pán riaditeľ prečítal Správu o výchovno-vzdelávacích výsledkoch za minulý šk. rok.

Otázka: Ing. Košičárová- prečo nebola „letná škola“, keď na 1. a 3. ZŠ bola. Pán riaditeľ odpovedal, že na spomenutých školách bola „letná škola“ vo forme denného tábora a si myslí, že sa to minulo účelu, na ktorý bola „letná škola“ predovšetkým určená.

1. ***Plán práce na šk. rok***

Pán riaditeľ prečítal plán práce školy na tento šk. rok.

Otázka: Ing. Košičárová sa spýtala, či by pri zbere papiera mohol byť pracovník školy aspoň 1 deň dlhšie, nakoľko nie všetkým rodičom vyhovuje čas do 15-tej hodiny. Pán riaditeľ teda určil štvrtok, kedy bude možné odovzdať papier do 17:00 hod.

Otázka: Ďalej sa Ing. Košičárová pýtala p. riaditeľa, prečo nebola zverejnená na stránke školy ponuka krúžkov pre žiakov a prečo bola ponuka taká úzka. Pán riaditeľ vyjadril názor, že škola je vzdelávacia inštitúcia a krúžky by mali realizovať CVČ, ZUŠ a športové kluby.

1. ***Oboznámenie s rozmiestnením vychádzajúcich žiakov v min. šk. roku***

Nakoľko sa RŠ v júni neuskutočnila, oboznámila predsedníčka RŠ členov o počtoch a rozmiestnení vychádzajúcich žiakov z min. šk. roku.

1. ***Školský vzdelávací program – aktualizácia***

Predsedníčka RŠ oboznámila so zmenou školského vzdelávacieho programu oproti štátnemu vzdelávaciemu programu - boli pridané ďalšie vyučovacie hodiny nasledovne:

* 1. roč. PRV+ANJ po 1 hodine
* 2. roč. ANJ 2 hodiny, MAT 1 hodina
* 3. roč. SJL+PRD po 1 hodine
* 4. roč. MAT 1 hodina
* 5. roč. MAT, VYV, POP po 1 hodine
* 6. roč. MAT, DEJ, GEO, BIO po 1 hodine
* 7. roč. MAT, FYZ, NEJ po 1 hodine
* 8. roč. MAT, NEJ po 1 hodine
* 9. roč. FYZ, CHEM, GEO po 1 hodine

Pán riaditeľ informoval o odchode učiteľa francúzštiny, z toho dôvodu sa na škole vyučovať FRJ nebude.

Otázka: P. Kadičová sa opýtala, či by v prípade záujmu bola možnosť učiť ruský jazyk. P. riaditeľ odpovedal, že aj keď máme kvalifikovanú ruštinárku, nebude sa vyučovať z dôvodu nezáujmu.

1. ***Rôzne***

Predsedníčka informovala o úspechu školy v získaní FP z rôznych projektov:

* Hana Kalamenová – Grant ZSE – projekt „Výnimočné školy“ – p. uč. získala so svojím projektom „Vyšime si projekt“ grant vo výške 1500 €, z ktorého boli zakúpené šijacie stroje pre žiakov a učiteľa, látky a rôzny materiál na šitie.
* Hana Kalamenová – spoločnosť ENGIE nám zakúpi vyvýšené záhony
* Dana Nováková, Alena Kováčová – projekt Modernejšia škola – Naša škola bola úspešná, spomedzi 1845 žiadostí bolo vybratých 144. Získali pre školu financie vo výške 11134 €, z ktorého budú vytvorené oddychové zóny pre žiakov 1. a 2. ročníka a taktiež bola novými tvarmi stolov a stoličiek vynovená knižnica.
* Marcela Macková – 4. ročník trhov, ktoré majú vždy charitatívny rozmer v pomoci tým, o ktorých si žiaci myslia, že to najviac potrebujú. Tento rok peniaze z týchto trhov putovali na pomoc Škole u Červených domků z Hodonína, ktorá bola postihnutá júnovým tornádom.
* Predsedníčka informovala RŠ aj o kúpe učebníc a pracovných zošitov, ktoré hradia rodičia. Na niektoré predmety využívajú učebnice bez ministerskej doložky, preto si ich musia žiaci zakúpiť, lebo na takéto učebnice nie je poskytovaná dotácia.
* P. riaditeľ informoval, že by chcel zakúpiť 17 ks NB, nakoľko tie, ktoré máme, už sú zastaralé a niektoré boli od žiakov vrátené poškodené a nepoužiteľné.
* Ing. Kalman sa pýtal p. riaditeľa, či boli zo strany rodičov vznesené protesty ohľadom nosenia rúšok v triede – p. riaditeľ informoval, že boli protesty, ale nakoniec rodičia vyhlášku akceptovali.
* Ing. Kalman sa ďalej pýtal, či p. riaditeľ dokáže vybaviť na RÚVZ miernejšie opatrenia čo sa týka karantény jednotlivých tried, keďže zdraví žiaci doplácajú na pozitívnych žiakov a nemôžu sa plnohodnotne vzdelávať. Na to p. riaditeľ odpovedal, že MŠVVaŠ nastavilo školský semafor a toho sa musíme držať.
1. ***Uznesenia***
* Plnenie uznesení z minulého zasadnutia:

Zaslať listy na Mesto Senica a BVS ohľadom nesúhlasu s výstavbou cesty cez areál školy.

Z Mesta Senica nám odpoveď do dnešného dňa neprišla. List z BVS je uložený u predsedníčky RŠ (členovia dostali list k nahliadnutiu).

* Uznesenia:
1. RŠ schvaľuje Plán práce RŠ a Štatút RŠ – schválené

Prítomní: 9

Za: 9

1. RŠ berie na vedomie Plán práce školy a Správu o výchovno-vzdelávacích výsledkoch – schválené

Prítomní: 9

Za: 9

Neprítomné členky RŠ Mgr. Otrísalová a Ing. Vyletelová mailom oznámili, že bez pripomienok berú na vedomie Plán práce školy a Správu o výchovno-vzdelávacích výsledkoch (viď. príloha).

Zapísala: Ľubica Kadičová

 ..................................................

 Mgr. Dana Nováková